Virallinen lehti nro C 085 , 17/03/1997 s. 0032



A4-0337/96 Ehdotus neuvoston asetukseksi banaanialan yhteisestä markkinajärjestelystä annetun asetuksen (ETY) N:o 404/93 muuttamisesta (KOM(96)0082 - C4-0233/96 - 96/0080(CNS)) Ehdotus hyväksyttiin 13. joulukuuta 1996 pidetyssä istunnossa hyväksytyin tarkistuksin ((Kyseisen päivän istunnon pöytäkirja, osa II, kohta 8)) sekä seuraavin kompromissitarkistuksin: (Kompromissitarkistus 14)* 1 ARTIKLAN 2 KOHTA 19 artiklan 1 kohta a (uusi) (asetus (ETY) N:o 404/93) >EP:n äänestyksessä hyväksytty teksti> 1a. Kun asetuksen (ETY) N:o 404/93 liitteessä mainittu AKT-maa ei pysty ylivoimaisen esteen, kuten vakavan sisäisen poliittisen, taloudellisen, sosiaalisen tai institutionaalisen kriisin, sisällissodan tai hallituksen puuttumisen vuoksi, viemään Euroopan unioniin sille asetuksen (ETY) N:o 404/93 liitteessä määrättyä perinteistä määrää kokonaisuudessaan ja siihen asti, kunnes kyseinen AKT-maa on palannut täysin normaalitilanteeseen, B- luokan toimijoille myönnettävien kolmansien maiden banaaneja ja muita kuin perinteisiä AKT- banaaneja koskevien lupien määrittämisessä käytetyn viitemäärän on vastattava kunkin tuojan oletettua toiminnan arvoa kolmen viimeisimmän vuoden aikana. Oletettu toiminnan arvo määritellään kunkin toimijan osalle toimijan kolmen viimeisimmän vuoden aikana tosiasiallisesti toteuttaman tuonnin keskiarvon perusteella, johon lisätään näiden tuontimäärien ja perinteisen määrän välinen prosentuaalinen erotus. >Alkuperäinen teksti> *(Tämä tarkistus korvaa 13. joulukuuta 1996 pidetyssä istunnossa hyväksytyn tarkistuksen 8.) (Kompromissitarkistus 15)* 1 ARTIKLAN 2 KOHTA 19 artiklan 1 kohta b (uusi) (asetus (ETY) N:o 404/93) >EP:n äänestyksessä hyväksytty teksti> 1b. Kun asetuksen (ETY) N:o 404/93 liitteessä mainittu AKT-maa ei pysty ylivoimaisen esteen, kuten vakavan sisäisen poliittisen, taloudellisen, sosiaalisen tai institutionaalisen kriisin, sisällissodan tai hallituksen puuttumisen vuoksi, viemään Euroopan unioniin sille asetuksen (ETY) N:o 404/93 liitteessä määrättyä perinteistä määrää kokonaisuudessaan, kolmansien maiden banaanien ja muiden kuin perinteisten AKT-banaanien tariffikiintiötä suurennetaan kunkin vuoden lopussa määrällä, joka vastaa kyseisen määrän ja sen viennin erotusta, jonka AKT-maa on pystynyt tosiasiallisesti toteuttamaan kyseisen vuoden aikana. Lisäkiintiö myönnetään tuojille, jotka tuovat banaaneja kyseisestä AKT-maasta, jotta voidaan kattaa erotus kyseisestä AKT-maasta tuona vuonna tosiasiallisesti tuotujen banaanien määrän ja edellisen kohdan mukaisesti määriteltävän, näiden banaanien tuontiedellytyksiä osoittavan tuojien oletetun toiminnan arvon välillä. >EP:n äänestyksessä hyväksytty teksti> Kolmansien maiden banaanien tai muiden kuin perinteisten AKT- banaanien määriä, jotka on tuotu tämän kohdan mukaisesti, ei oteta huomioon viitemäärää laskettaessa, vaan ne on laskettava edellisen kohdan mukaisesti. >Alkuperäinen teksti> *(Tämä tarkistus korvaa 13. joulukuuta 1996 pidetyssä istunnossa hyväksytyn tarkistuksen 9.) (Kompromissitarkistus 16)* 1 ARTIKLAN 2 KOHTA a (uusi) 19 artikla a (uusi) (asetus (ETY) N:o 404/93) >EP:n äänestyksessä hyväksytty teksti> 2a Lisätään 19 artiklan jälkeen uusi 19 a artikla seuraavasti: 19 a artikla Komissio varmistaa asianmukaisten tiedottamis- tai edistämistoimenpitein, että kaikissa maissa pientuottajat, jotka tuottavat ekologisesti ja sosiaalisesti erityisen esimerkillisin ehdoin (ns. fair trade -tuottajat), saavat paremman pääsyn unionin markkinoille. >Alkuperäinen teksti> *(Tämä tarkistus korvaa 13. joulukuuta 1996 pidetyssä istunnossa hyväksytyn tarkistuksen 12.) Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi banaanialan yhteisestä markkinajärjestelystä annetun asetuksen (ETY) N:o 404/93 muuttamisesta (KOM(96)0082 - C4-0233/96 - 96/0080(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(96)0082 - 96/0080(CNS)) ((EYVL C 121, 25.4.1996, s. 15)), - neuvoston kuultua sitä EY:n perustamissopimuksen 43 artiklan mukaisesti (C4-0233/96), - ottaa huomioon työjärjestyksensä 58 artiklan, - ottaa huomioon maataloutta ja maaseudun kehittämistä käsittelevän valiokunnan mietinnön ja budjettivaliokunnan sekä kehitys- ja yhteistyövaliokunnan lausunnot (A4-0337/96), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.